EkBass/fiwiki-20250220-pages-articles huggingface dataset:
Kärppä-ohjelma

Kärppä-ohjelma () on englantilaisen evoluutiobiologin ja tieteen kansantajuistajan Richard Dawkinsin laatima yksinkertainen tietokoneohjelma, jolla hän pyrkii havainnollistamaan evoluution luonnetta luonnonvalinnan ohjaamana mutaatioiden kasautumana. Ohjelma lähtee täysin satunnaisesta kirjainyhdistelmästä, esimerkiksi "akhuj". Tämän jälkeen ohjelma muuttaa sen satunnaisesti arpomalla ihmisen syöttämäksi, ennalta määrätyksi sanaksi tai lauseeksi, esimerkiksi "kärppä". Ohjelman ajatus on se, että sana "kärppä" voidaan etsiä välivaiheiden kautta ja että luonnonvalinta hakeutuu kohti sanaa "kärppä", mikä vastaa eliön ympäristössä parhaiten toimivaa geeniä. Kärppä- ohjelma havainnollistaa kasautuvasti muutoksia aiheuttavaa valintaa hyvin, mutta on kiistanalaista, missä määrin se kuvaa todellista luonnon evoluutiota. Arvostelijoiden mielestä se on liian yksinkertainen ja ohjautuu kohti yhtä ennalta tunnettua lopputulosta. == Katso myös == *Evoluutio *Älykäs suunnittelu == Kirjallisuutta == *Richard Dawkins: Sokea kelloseppä ==Aiheesta muualla== *Computer Models of Evolution *The Weasel Applet (the "weasel program" written in Java) *Dawkin's Weasel demo applet (in Monash University's Virtual Lab) *Almost Like a Whale, by Ian Musgrave *Methinks it is Like a Weasel, by Sean D. Pitman *Talk.origins claim CF011_1 Dawkins' WEASEL simulation *EvoWiki List of Creationist Arguments *ev: Evolution of Biological Information EV. Kärppä-ohjelmaa perampi evo-algoritmi, englanniksi. mm C-listaus Luokka:Evoluutio Luokka:Ohjelmistot
People’s Choice Awards

People’s Choice Awards on yhdysvaltalainen palkintogaala populaarikulttuurin alan ihmisille ja teoksille. Palkinnoista päätetään yleisöäänestyksellä. Gaala järjestettiin ensimmäisen kerran vuonna 1975, jolloin tapahtuman tuotti Bob Stivers. Procter & Gamble hankki gaalan vuonna 1982. Alusta alkaen People’s Choice Awardsin on esittänyt televisiossa CBS, mutta vuoden 2017 gaalan jälkeen E! osti sen oikeudet. == Lähteet == == Aiheesta muualla == * People’s Choice Awardsin äänestyssivu * People’s Choice Awards Internet Movie Databasessa Luokka:Elokuvapalkinnot Luokka:Televisio-ohjelmapalkinnot Luokka:Yhdysvaltalaiset palkinnot
Tampereen yliopiston yhteiskuntatieteellinen tiedekunta

Tampereen yliopiston yhteiskuntatieteellinen tiedekunta oli yksi Tampereen yliopiston tiedekunnista. Se oli perustettu vuonna 1949, mikä teki siitä yliopiston vanhimman tiedekunnan. Sitä luonnehdittiinkin yliopistonsa perustiedekunnaksi.http://www.uta.fi/ajankohtaista/tiedotteet/2009/96.html Tampereen yliopiston vuoden 2011 rakenneuudistuksessa tiedekunta lakkautettiin, ja suurin osa sen pääaineista siirtyi yhteiskunta- ja kulttuuritieteiden yksikköön. Vuoden 2017 alusta tiedekunta oli jälleen toiminnassa nimellä Tampereen yliopiston yhteiskuntatieteiden tiedekunta, ja jatkoi vuoden 2019 alusta samannimisenä toimintaansa uudessa Tampereen yliopistossa. Tiedekunta oli toiminut edelläkävijänä esimerkiksi kehitysyhteistyössä ja kansainvälisessä tutkintokoulutuksessa. Tiedekunnasta valmistui noin 8 000 maisteria ja noin 300 tohtoria. == Laitokset ja pääaineet == *Politiikan tutkimuksen laitos (kansainvälinen politiikka, valtio-oppi) *Psykologian laitos (psykologia) *Sosiaalitutkimuksen laitos (sosiaalipolitiikka, sosiaalipsykologia, sosiologia) *Sosiaalityön tutkimuksen laitos (sosiaalityö) *Tiedotusopin laitos (tiedotusoppi) *Porin yksikkö Pääaineista psykologia on oma koulutusalansa, muut ovat osa yhteiskuntatieteellistä koulutusalaa. Näin ollen tiedekunnassa voi suorittaa psykologian ja yhteiskuntatieteiden kandidaatin, maisterin, lisensiaatin ja tohtorin tutkintoja. ==Lähteet== == Kirjallisuutta == * Paula Järvenpää, Mikko Lahtinen, Kaarle Nordenstreng toim.: Ajan särmä. Yhteiskuntatieteellinen tiedekunta 1949–2009, Tampereen yliopisto 2009 Y
Kalsiumasetaatti

Kalsiumasetaatti on etikkahapon kalsiumsuola. Sen rakennekaava on Ca(C2H3O2)2. Kalsiumasetaattia käytetään lääkkeenä veren fosfaattipitoisuuden vähentämiseen.Terveyskirjasto Elintarvikkeissa sitä käytetään säilöntäaineena ja happamuudensäätöaineena. Säilövä vaikutus perustuu pH:n alenemiseen eli happamuuteen. Kalsiumasetaatin elintarvikkeiden lisäaineen E-koodi on E263. Kalsiumasetaatti hajoaa kuumentuessaan yli 160 °C:een, jolloin siitä muodostuu asetonihöyryä (C3H6O) ja kalsiumkarbonaattia (CaCO3). == Lähteet == == Aiheesta muualla == * *PubChem: Calcium acetate *DrugBank: Calcium Acetate *KEGG: Calcium acetate *ChemBlink: Calcium acetate Luokka:Asetaatit Luokka:Kalsiumyhdisteet Luokka:Säilöntäaineet
Kontula – Koh Phangan All Night Long

__NOTOC__ Kontula – Koh Phangan All Night Long on suomalaisen hip hop -ryhmä Notkean Rotan kolmas albumi, jonka julkaisi Monsp Records 24. lokakuuta 2007Julkaisut (Monsp). Levy oli yhden viikon Suomen virallisella albumilistalla sijalla 35. Se julkaistiin CD- ja vinyyliformaatissa. Albumin teemana on lomailu Thaimaassa. Kappaleista "Sadistiset fabiot" ja "Lomalla" on julkaistu musiikkivideot. Kappale "Hipat" on ladattavissa Redrum-187 -sivustolla. == Kappaleet == # # # # # # # # # # # # # == Muusikot == * DJ Anni-Helena – skrätsit ;Liekehtivät Torsionit * Stone – kitarat * Putsi-T – basso * Pannu Hanhi – rummut ;Sessiomuusikot * Rautiksen faija – mandoliini (10) * Kymppireikäjanne – huuliharppu (9) * Ilectric – piano (7 & 8) == Arvostelut == * Desibeli.net: Desibeli.net: Levyarvio * Redrum-187: Redrum-187: Levyarvio * Soundi: Soundi: Levyarvio * Tuoreet Platat: Tuoreet Platat: Levyarvio == Lähteet == == Aiheesta muualla == * "Sadistiset fabiot" -musiikkivideo YouTubessa * "Lomalla" -musiikkivideo YouTubessa * Notkean Rotan haastattelu ja kappale "Hipat" ladattavissa Redrum-187 -sivustolla Luokka:Notkean Rotan albumit Luokka:Vuoden 2007 albumit
Noah Crawford

Noah Crawford (s. 13. lokakuuta 1994 Oklahoma City, Oklahoma, Yhdysvallat) on yhdysvaltalainen lapsinäyttelijä, joka tunnetaan televisiosarjasta Kovan onnen kundi, jossa hän esitti sarjan päähahmoa nuorena. Crawfordin ensimmäinen päärooli oli animaatioelokuvassa Next Avengers: Heroes of Tomorrow, jossa hän ääninäytteli Kapteeni Amerikan poikaa James Rogersia. ==Aiheesta muualla== * Noah Crawford TVRage.comissa Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Saipulla Absaidov

Saipulla Atavovitš Absaidov (s. 14. heinäkuuta 1958 Tarik, Dagestanin ASNT) on entinen vapaapainija, joka edusti urallaan kansainvälisellä tasolla Neuvostoliittoa. Absaidovin uran huippuajat ajoittuivat 1970- ja 1980-lukujen vaihteen tienoille. 62-kiloisena Absaidov voitti ikäluokkansa Euroopan- ja maailmanmestaruudet vuosina 1976 ja 1977. Maailmancupissa vuonna 1978 hän voitti sarjansa ja saavutti samana vuonna uransa ensimmäisissä aikuisten arvokilpailuissa, Sofian EM-kisoissa, hopeaa kultamitalin mentyä Bulgarian Mitšo Dukoville. Samana vuonna hän voitti vielä kultaa ikäluokkansa EM- kisoissa. Vuonna 1980 68 kilogramman painoluokkaan siirtyneenä Absaidov voitti kultaa sekä Prievidzan EM-kisoissa että Moskovan olympialaisissa. Hän voitti urallaan vielä seuraavana vuonna kultaa Skopjen MM-kisoissa. Seuratasolla Absaidov 168 senttimetrin pituinen ja 68 kilogramman painoinen Absaidov edusti Mahatškalan Dynamoa. ==Lähteet== * Saipulla Absaidov FILA:n tietokannassa * Suuri olympiaensiklopedia Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1958 syntyneet Luokka:Elävät henkilöt
Miklós Fehér

Miklós ”Miki” Fehér (20. heinäkuuta 1979 Tatabánya, Unkari – 25. tammikuuta 2004 Guimarães, Portugali) oli unkarilainen jalkapalloilija, joka edusti viimeiseksi urallaan SL Benficaa. Hän pelasi myös Unkarin A-maajoukkueessa 25 ottelua ja teki niissä seitsemän maalia. ==Kuolema== Miklos Fehér pyörtyi yllättäen nurmelle vierasottelussa Vitória SC:tä vastaan saatuaan keltaisen kortin. Hän kuoli hieman myöhemmin. Fehér oli muutamaa päivää aikaisemmin valittanut huonoa oloa. Kuolinsyyksi paljastui sydänsairaus, hypertrofinen kardiomyopatia. Fehér oli kuollessaan vain 24-vuotias. SL Benficassa, hänen seurajoukkueessaan, jäädytettiin hänen pelinumeronsa (29) kunnianosoitukseksi hänen uralleen. Luokka:Unkarilaiset jalkapalloilijat Luokka:Vuonna 1979 syntyneet Luokka:Vuonna 2004 kuolleet
Andrea Mantegna

Andrea Mantegna (n. 1431 – 13. syyskuuta 1506 Mantovabritannica.com: Andrea Mantegna) oli italialainen renessanssiajan taidemaalari ja kuparikaiverruksen uudistaja. Hän syntyi Isola di Carturossa lähellä Padovaa ja opiskeli Francesco Squarcionen johdolla. Mantovan markiisi Ludovico III (II) Gonzaga nimitti Mantegnan hovitaiteilijaksi vuonna 1460. Hänen tuotantoaan on säilynyt laajasti; sitä edustavat esimerkiksi Camera degli Sposin freskot Mantovassa, jotka valmistuivat 1474.The Bulfinch Guide to Art History Artchive Mantegnan teosten erityispiirre on illusionistinen perspektiivivaikutelma. Tämä näkyy muun muassa Padovan Eremitani-kirkon Ovetari-kappelin freskoissa, joista tosin valtaosa tuhoutui toisen maailmansodan pommituksissa. Mantegna kuoli Mantovassa vuonna 1506. Hänen johdollaan opiskelivat muiden muassa Antonio da Correggio ja Francesco Raibolini. == Teoksia == Tiedosto:Andrea Mantegna 109.jpg|Madonna con Bambino, 1485. Tiedosto:Andrea Mantegna - Beweinung Christi.jpg|Cristo morto, n. 1490. Tiedosto:Andrea Mantegna - The Court of Mantua - detail.JPG|Mantovan hovi, 1471–1474. Tiedosto:Andrea Mantegna 072.jpg|Fresko Camera degli Sposisissa Palazzo Duccalessa, Mantovassa, 1474, det. Tiedosto:Andrea Mantegna 110.jpg|Carlo de' Medici, 1466. Tiedosto:Andrea Mantegna - Cardinal Lodovico Trevisano - Google Art Project.jpg|Ludovico Trevisano. Tiedosto:Mantegna Magi.jpg|Maagien kumarrus, 1495–1505 Tiedosto:Andrea Mantegna 058.jpg|Fresko Camera degli Sposisissa Palazzo Duccalessa, Mantovassa, 1474, det. == Lähteet == Luokka:Italialaiset taidemaalarit Luokka:Renessanssin taidemaalarit Luokka:1400-luvulla syntyneet Luokka:Vuonna 1506 kuolleet
Magomet-Gasan Abušev

Magomet-Gasan Mingažutdinovitš Abušev (s. 10. marraskuuta 1959 Mahatškala, Dagestanin ASNT) on entinen vapaapainija. Kansainvälisellä tasolla Neuvostoliittoa edustaneen Abuševin uran menestyksekkäin vuosi oli 1980, jolloin hän voitti 62 kilogramman painoluokassa kultamitalin sekä Prievidzan EM-kisoissa että Moskovan olympialaisissa. Vielä seuraavana vuonna hän pääsi juhlimaan maailmancupin voittoa. Nuoremmissa ikäluokissa Abušev voitti MM- kultaa vuosina 1977 (52 kg) ja 1979 (62 kg). Seuratasolla 170 senttimetriä pitkä ja 62 kilogramman painoinen Abušev edusti Mahatškalan Dynamoa. ==Lähteet== * Magmomed-Gasan Abušev FILA:n tietokannassa * Suuri olympiaensiklopedia Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1959 syntyneet Luokka:Elävät henkilöt
Kaupungin vauhdissa EP

__NOTOC__ Kaupungin vauhdissa on hip hop -ryhmä Notkea Rotan julkaisema EP, jonka teemana on laittomien päihteiden levittäminen. Levyn julkaisi Monsp Records elokuussa 2004 ja se nousi Suomen virallisen singlelistan sijalle 18 viikolla 38. Myöhemmin levystä julkaistiin myös vinyyliversio. == Kappaleet == # # # # # # (Rump pump) # (LBJ) # (Texas Faggott) # (Imatran Voima) ==Lähteet== Luokka:Vuoden 2004 EP:t Luokka:Notkean Rotan albumit Luokka:Suomalaiset hip hop -EP:t
Francesco Squarcione

Francesco Squarcione (n. 1397–1468)britannica.com: Francesco Squarcione oli italialainen taidemaalari. Hän oli kotoisin Padovasta. Squarcione oli myös huomattava pedagogi, jonka johdolla opiskelivat muiden muassa Andrea Mantegna, Cosimo Tura ja Carlo Crivelli. == Lähteet == Luokka:Italialaiset taidemaalarit Luokka:Renessanssin taidemaalarit
TNA Impact!

TNA Impact! (virallisesti kirjoitettuna "TNA iMPACT!") on ensimmäinen Total Nonstop Action Wrestlingin julkaisema videopeli. Videopeli perustuu TNA:han, ja se on nimetty Impact!:tiksi. Peliä alettiin työstää virallisesti maaliskuussa 2006 PlayStation 2:lle, PlayStation 3:lle, Wiille ja Xbox 360:lle. Peliä tekee Midway Studios Los Angelesissa, julkaisija on Midway Games ja peli julkaistiin 9. syyskuuta 2008. == Tuotanto == Julkaisijaehdokkaita olivat Electronic Arts, Rockstar Games ja Midway Games, ja lopulta sopimus kirjoitettiin Midway Gamesin kanssa 7. marraskuuta 2005. Se sisälsi sopimuksia, mm. että Midway Games saa tehdä pelejä konsoleille, PC:lle sekä käsikonsoleille. Midway virallisesti julkisti tiedot ensimmäisestä TNA - pelistä ikinä 2. maaliskuuta 2006. TNA:n painijat ovat olleet pelin tuotannossa mukana. Mukana pelin tekemisessä ovat olleet Samoa Joe, AJ Styles, Cristopher Daniels, Senshi, Sonjay Dutt ja Jeff Jarrett. He ovat auttaneet tekemällä oikeita liikkeitä ja sitten tuotantoryhmä on siirtänyt liikkeet tietokoneelle. == Sisältö == TNA iMPACT! Samalla konsolilla voi pelata korkeintaan neljä ihmistä kerralla. Pelissä on myös online-pelattavuus, missä voi pelata erilaisissa turnauksissa. Online-pelattavuus on kuitenkin käytössä vain PlayStation 3 ja Xbox 360- versioissa. Siinä on sanottu olevan realistiset supertähdet, jotka on tehty oikean henkilön piirteistä. Hahmojen kuluvuus näkyy näyttöruudulla värillisenä. TNA:n erikoisottelutyypit Full Metal Mayhem ja Ultimate X ovat tulevassa pelissä mukana missä vain-ottelut ovat mukana. Peliin ei kuitenkaan tule rautahäkkiottelua. Siihen tulee kahdeksan eri areenaa: Floridan iMPACT! Zone, Japanin areena, Meksikon areena, Englannin areena ja Las Vegasin areena. Areenoiden sisustus on erilainen joka areenalla.Pelissä ei ole raakuuksia. Raakuuksien tilalle on myös tehtäviä. == Ottelutyypit == Standrad Match (1 vs. 1) Free for All (1 vs. 1 vs. 1) FCA (Falls Count Anywhere) 2 vs. 2 tai 1 vs. 1 Ultimate X (Voi pelata kahdestaan tai kolmistaan.) Submission (1 vs. 1) Nämä ottelut ovat PS2:lla. == Aiheesta muualla == * Pelin virallinen sivusto Luokka:PlayStation 2 -pelit Luokka:PlayStation 3 -pelit Luokka:Wii-pelit Luokka:Xbox 360 -pelit Luokka:Vuoden 2008 videopelit Luokka:Showpainipelit
Panokset piippuun, pöhinät pönttöön

__NOTOC__ Notkea Rotta esittää lähiösadun: Panokset piippuun, pöhinät pönttöön on Notkea Rotta -yhtyeen ensimmäinen albumi, joka julkaistiin 30. elokuuta 2002. Levyn julkaisi Karelia Records. Albumilta julkaistu single "Pöhinää" oli kaksi viikkoa Suomen virallisella singlelistalla. "Pöhinää" kappaleesta on julkaistu myös musiikkivideo. Albumista julkaistaan vinyylipainos 28. heinäkuuta 2023. == Kappaleet == # # # # # # # # # # # # ==Lähteet== Luokka:Vuoden 2002 esikoisalbumit Luokka:Notkean Rotan albumit
Lasse Heinze

Lasse Heinze (s. 3. huhtikuuta 1986) on tanskalainen jalkapalloilija, pelipaikaltaan maalivahti. Hän edustaa Silkeborgia. Aiemmin hän pelasi FC Midtjyllandissa. Heinze nousi FC Midtjyllandin edustusjoukkueeseen jo 16-vuotiaana vuonna 2002. Hän ei kuitenkaan pelannut ennen kevättä 2005, jolloin hän teki debyyttinsä seniorijoukkueissa. 2007 hän nousi joukkueen ykkösmaalivahdiksi tšekkiläisen Martin Raškan tilalle. Myöhemmin joukkueen valmentaja Erik Rasmussen kuitenkin pudotti Heinzen takaisin kakkosmaalivahdiksi. Heinze on pelannut kolme ottelua Tanskan alle 21-vuotiaiden jalkapallomaajoukkueessa. == Lähteet == == Aiheesta muualla == *Pelaajaprofiili FC Midtjyllandin sivuilla Luokka:Tanskalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Tatjana Navka

Tatjana Aleksandrovna Navka (, ; , s. 13. huhtikuuta 1975, Dnepropetrovsk, Ukrainan SNT, Neuvostoliitto) on venäläinen taitoluistelija, joka on edustanut myös Neuvostoliittoa ja Valko-Venäjää. Hän voitti jäätanssin olympiakullan talviolympialaisissa 2006 parinaan Roman Kostomarov. Navka oli naimisissa taitoluistelija Aleksandr Žulinin kanssa ja heillä on tytär Saša (s. 2000). Navka edusti Venäjää Eurovision tanssikilpailussa 2008 parinaan tanssija Aleksandr Litvinenko. Navka meni 1. elokuuta 2015 Sotšissa naimisiin Venäjän presidentin Vladimir Putinin tiedottajan Dmitri Peskovin kanssa. == Mitalitaulukko == Tulokset Tulokset Tulokset Tulokset Tulokset Tulokset Tulokset Tulokset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kilpailu 1998–99 2000–01 2001–02 2002–03 2003–04 2004–05 2005–06 Olympialaiset 10. 1. MM 12. 12. 8. 4. 1. 1. EM 11. 9. 7. 3. 1. 1. 1. Grand Prix Final 2. 1. 1. 1. GP Bompard 1. GP Cup of China 1. 1. GP Cup of Russia 3. 4. 4. 2. 1. 1. 1. GP NHK Trophy 5. 6. 2. GP Skate America 4. 2. GP Skate Canada 1. Goodwill Games 3. Kansalliset Kansalliset Kansalliset Kansalliset Kansalliset Kansalliset Kansalliset Kansalliset Venäjän-mestaruus 3. 2. 2. 1. 1. 1. GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix == Lähteet == == Aiheesta muualla == Luokka:Venäläiset taitoluistelijat Luokka:Venäläiset olympiavoittajat Luokka:Jäätanssijat Luokka:Vuonna 1975 syntyneet Luokka:Elävät henkilöt
Östgöta-Dal

Östgöta-Dal () oli kunta Itä-Götanmaan läänissä Ruotsissa. Kunta syntyi vuonna 1952, kun kunnat Strå, Örberga, Nässja, Herrestad, Källstad, Rogslösa ja Väversunda yhdistettiin. Vuonna 1967 kunta yhdistyi Vadstenan kanssa toukokuussa 1966 tehdyn päätöksen mukaan. Östgöta-Dalin vaakuna määriteltiin 18. kesäkuuta 1954. Vaakuna pohjautuu Dalin kihlakunnan vuodesta 1571 saakka tunnettuun sinettiin. Vaakunan värit punainen, kulta ja hopea sekä ruusut tulevat Itä-Götanmaan vaakunasta. Vaakunaselitys on seuraavanlainen: "I rött fält ett balkvis ställt lieblad av guld mellan två ginbalkvis ordnade rosor av silver." == Lähteet == == Aiheesta muualla == *Östgöta-Dals Hembygdsförening Luokka:Vadstenan kunta Luokka:Ruotsin entiset kunnat
Martin Raška

Martin Raška (s. 31. tammikuuta 1977) on tšekkiläinen jalkapalloilija, pelipaikaltaan maalivahti. Hän edustaa FC Midtjyllandia. Raška on pelannut urallaan ennen FC Midtjyllandia Fotbal Frýde-Místekissä, FC Baník Ostravassa sekä lainalla FC Spartak Trnavassa. Suurimman osan urastaan hän on ollut FC Baník Ostravassa, jossa hän pelasi vuosina 1997-2006. == Lähteet == == Aiheesta muualla == *Pelaajaprofiili FC Midtjyllandin sivuilla Luokka:Tšekkiläiset jalkapallomaalivahdit Luokka:Vuonna 1977 syntyneet Luokka:Elävät henkilöt
We Feed the World

We Feed the World on itävaltalaisen Erwin Wagenhoferin ohjaama dokumentti vuodelta 2005. Elokuva käsittelee teollista ruoantuotantoa direct cinema -tyylisesti. Elokuvassa kuvataan alkutuotantoa Itävallassa, Ranskassa, Espanjassa, Romaniassa, Sveitsissä ja Brasiliassa. Elokuva koostuu ruoantuotannon vaiheiden kuvaamisesta ja alan työntekijöiden haastatteluista. Elokuvassa kyseenalaistetaan tehomaatalouden mielekkyyttä, mm. sitä, että mahdollisimman suureen tuotantoon pyrittäessä laatu kärsii. Elokuvassa käsitellään myös maatalouden globaalia olemusta ja maataloustuen vaikutusta niihin, jotka eivät saa tukia. Esimerkiksi Brasiliassa kaadetaan sademetsää, jotta siellä voidaan kasvattaa soijaa, jota sitten tuodaan Eurooppaan eläinten ruoaksi. Afrikassa eurooppalaiset tuen avulla valmistetut maataloustuotteet vievät paikallisilta viljelijöiltä mahdollisuuden pärjätä edes paikallisesti, mikä taas aiheuttaa siirtolaisuutta Eurooppaan esimerkiksi maatalaustyöläisiksi. Eräs haastateltavista on Jean Ziegler. == Aiheesta muualla == * * Luokka:Itävaltalaiset dokumenttielokuvat Luokka:Vuoden 2005 dokumenttielokuvat
The Final Report

The Final Report on yhdysvaltalainen dokumenttisarja, jossa näytetään maailmalla esitettyjä traagisia ja merkittäviä uutisia, mutta tarkemmin ja laajemmin, jonka myötä katsojat saisivat tapahtumista tarkemman käsityksen. Ohjelma on muun muassa käsitellyt Persianlahden sotaa, Jonestownin joukkoitsemurhaa, Osama bin Ladenin terroristi-iskuja ja Watergate-skandaalia. Suomessa sarjaa esittää JIM. ==Aiheesta muualla== * The Final Report National Geographicissa Luokka:Dokumenttiohjelmat Luokka:Yhdysvaltalaiset televisiosarjat Luokka:2000-vuosikymmenen televisiosarjat
Østerbro Stadion

Østerbro Stadion on yleisurheilu- sekä jalkapallostadion Østerbron kaupunginosassa Kööpenhaminassa, Tanskassa. Stadion sijaitsee lähellä kuuluisaa Parkenin stadionia. Stadionille mahtuu 7 000 ihmistä, joista pääkatsomoon 1 700\. Stadion vihittiin käyttöön vuonna 1912 yleisurheilustadioniksi, mutta myöhemmin sitä muutettiin myös jalkapallolle sopivaksi. Nykyisin stadion toimii sekä Boldklubben af 1893:n että BK Skjoldin jalkapallojoukkueiden kotikenttänä. Stadionin pääkatsomo rakennettiin 50-luvulla ja vuonna 1975 katsomot katettiin ensimmäisten Tanskan stadionien joukossa. Yleisurheiluseurat Københavns Idræts Forening ja Sparta ovat käyttäneet kenttää sen avaamisesta lähtien sekä AK73 vuodesta 1973 lähtien. Luokka:Tanskan jalkapallostadionit Luokka:Kööpenhaminan rakennukset ja rakennelmat
Mårten Skinnaren talo

Mårten Skinnaren talo on 1500-luvulla rakennettu talo Vadstenan taajamassa Vadstenan kunnassa Itä-Götanmaan läänissä Ruotsissa. Talo sijaitsee Vadstenan luostarikirkosta koilliseen. Mårten Skinnare oli Vadstenassa 1400-luvun lopulla syntynyt laivanvarustaja ja kauppaporvari. Skinnare harjoitti Tukholmasta käsin kauppaa Rostockin ja Lyypekin porvareiden kanssa. Lisäksi Skinnare harjoitti hyväntekeväisyyttä. Mårten Skinnaren talossa on varastohuone sekä kellari. Asuinkerroksessa ovat kamari sekä asuinhuone, jossa sijaitsivat portaikko kellariin, vessa ja liesi. Tiedosto:Privetmartenskinnareshus.jpg|Talon vessa. Tiedosto:Martenskinnaresprivetinnifran.jpg|Vessa sisältäpäin. Tiedosto:Skinnare relief.JPG|Kohokuva talon seinässä. == Lähteet == Luokka:Vadstenan kunnan rakennukset ja rakennelmat Luokka:Vadstenan historia
Sašo Fornezzi

Sašo Fornezzi (s. 11. joulukuuta 1982) on slovenialainen jalkapallomaalivahti. Fornezzi aloitti uransa NK Dravogradissa. Kaudeksi 2001 hän siirtyi Slovenian pääsarjassa pelaavaan NK Publikumiin. Kesällä 2004 Fornezzi siirtyi kahden vuoden sopimuksella Itävallan toiseksi korkeimmalle sarjatasolle Kapfenberger SV:hen. Vuonna 2006 sopimuksen päätyttyä Kapfenberger SV:ssä slovenialainen siirtyi Itävallan korkeimmalle sarjatasolle Bundesliigaan Grazer AK:n riveihin. Helmikuussa 2007 Fornezzistä tuli grazilaisen joukkueen uusi ykkösmaalivahti. Kesällä 2007 hän vaihtoi seuraa ja siirtyi Wien Austriaan, jossa hän toimi kakkosmaalivahtina. Pelattuaan kaksi vuotta Itävallan korkeimmalla sarjatasolla Fornezzi palasi toiseksi korkeimmalle sarjatasolle. Tällä kertaa hän suuntasi uuteen fuusioseuraan SC Magna Wiener Neustadtiin. == Lähteet == Luokka:Slovenialaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Antonio da Correggio

Antonio Allegri da Correggio (elokuu 1489 Correggio – 5. maaliskuuta 1534 Correggiobritannica.com: Correggio) oli renessanssiajan italialainen taidemaalari. == Elämäkerta ja tuotanto == Antonio Allegri da Correggio syntyi Correggion kaupungissa Emilia-Romagnassa ja lähti aikuisiällään Parmaan. Hän sai taidemaalarin alkukoulutuksensa Bianchi Ferrarin ateljeessa Modenassa. Siellä hän sai oppia Dosso Dossin hienostuneesta värinkäytöstä ja Mantovassa tietoa Andrea Mantegnan tavasta toteuttaa geometrinen perspektiivi. Mantovan Sant'Andreaan kirkon freskojen uskotaan olevan Correggion varhaisteoksia. Correggio tutustui Michelangeloon ja Rafaeliin vuonna 1518 Roomassa. Heidän vaikutuksestaan hänen tyylinsä avartui ja kypsyi. Sen jälkeen Correggio asettui asumaan Parmaan ja maalasi siellä benediktiininunnien San Paolon luostarissa holvifreskon abbedissa Giovanna di Piacenzan huoneeseen. Se oli Correggion ensimmäinen suurteos. Sen aihe oli maallinen ja koostui amoriineista ja mytologisista hahmoista. Teoksessa hän käytti varmalla otteella optista harhaa syvyysvaikutelman luomiseksi. Kattomaalauksen alalla Correggio oli edelläkävijöitä. Koko hänen ammattitaitonsa ilmenee seuraavassa työssä, Parman San Giovanni Evangelista -kirkon freskoissa. Kupoliin hän maalasi madonnan, joka nousee taivaaseen ympärillään tanssivia, soittavia ja laulavia enkeleitä. Correggion maalaamissa naisten kuvissa madonnankuvat mukaan lukien on riutumisen, viehkeyden ja viattoman aistillisuuden piirteitä. Valohämy tehostaa kasvojen ja vartalon pehmeyttä. Correggion kauneimpia uskonnollisaiheisia maalauksia on Pyhän Katariinan mystinen kihlaus, jonka taiteilija maalasi häälahjaksi sisarelleen. Se kuvaa pyhimystarua, jonka mukaan Maria käskee Jeesus-lasta laittamaan sormuksen Pyhän Katariinan sormeen, mikä mystisellä tavalla kihlaa lapsen Pyhän Katariinan kanssa. Elämänsä loppupuolella Correggio otti aiheensa usein antiikin jumaltarustosta. Taiteilijan tuotantoa on säilynyt laajasti. Tunnettujen teosten joukossa on Jupiter ja Io (n. 1530), jota säilytetään nykyisin Wienin taidehistoriallisessa museossa Itävallassa. Correggion töitä on lisäksi nähtävillä muun muassa freskojen muodossa Parman San Giovanni Evangelista -kirkossa. Antonio da Correggion pojasta Pomponio Allegrista (1521–1593) tuli itsestäänkin taiteilija, joskaan ei niin kuuluisaa kuin isästään. == Teoksia == Kuva:Parma-cupola duomo.jpg|Parman katedraalin kupolin fesko. Kuva:Correggio_028c.jpg|Jupiter ja Io, 1531–1532. Image:Correggio 027.jpg|Katharina von Alexandrien, 1508–1510 Image:Correggio 038.jpg|Leda ja joutsen, 1531. Correggio - Mystic Marriage of Saint Catherine with Saint Sebastian - Louvre.jpg|Pyhän Katariinan mystinen kihlaus, 1526- 1527. Teos kuuluu Louvren kokoelmiin. Correggio - Venus and Cupid with a Satyr.jpg|Venus ja Amor satyyrin kanssa, 1531. == Lähteet == ==Aiheesta muualla== * Luokka:Italialaiset taidemaalarit Luokka:Renessanssin taidemaalarit
Correggio

Correggio on kaupunki pohjoisessa Italiassa. Se kuuluu Reggio Emilian maakuntaan ja Emilia-Romagnan alueeseen. Väkeä kaupungissa asuu noin 26 000 henkeä (2015). == Kuuluisuuksia == Kaupungista ovat olleet kotoisin muiden muassa renessanssinajan taiteiden suurmiehet Antonio da Correggio (taidemaalari) ja Claudio Merulo (säveltäjä). == Lähteet == == Aiheesta muualla == Luokka:Emilia-Romagnan kaupungit Luokka:Reggio Emilian maakunnan kunnat
Snakebite (EP)

Snakebite on Whitesnake-yhtyeen vuonna 1978 julkaistu EP-levy. Sen kaikki kappaleet julkaistiin myöhemmin samana vuonna yhtyeen ensimmäisen albumin Snakebiten a-puolella. Vuonna 2006 kappaleet julkaistiin myös Trouble-albumin remasteroidulla painoksella. ==Kappaleet== # # # # === David Coverdale's Whitesnake – Snakebite === # # # # # # # # ==Kokoonpano== * David Coverdale - laulu (kappaleet 1-8) * Micky Moody - kitara (kappaleet 1-8) * Bernie Marsden - kitara (kappaleet 1-4) * Neil Murray - bassokitara (kappaleet 1-4) * Dave Dowle - rummut (kappaleet 1-4) * Pete Solley - koskettimet (kappaleet 1-4) * Tim Hinkley - piano (kappaleet 5-8) * Alan Spenner - basso (kappaleet 5-8) * Tony Newman - rummut (kappaleet 5-8) * Lee Brilleaux - huuliharppu (kappaleet 5-8) * Roger Glover - klavinetti, lehmänkello, ARP 2600 (kappaleet 5-8) Luokka:Vuoden 1978 EP:t Luokka:Whitesnaken albumit en:Snakebite EP
Bézout’n lemma

Bézout’n lemma (myös Bézout’n identiteetti, Bézout’n yhtälö) on ranskalaisen matemaatikon Étienne Bézout’n (1730-1783) mukaan nimetty lukuteorian lause, jonka mukaan kokonaislukujen a ja b suurin yhteinen tekijä (syt) voidaan esittää muodossa ax + by, missä x ja y ovat kokonaislukuja. Luvut x ja y (joita kutsutaan myös Bézout’n luvuiksi) voidaan selvittää esimerkiksi Eukleideen algoritmilla. == Esimerkki == Lasketaan lukujen 33 ja 21 suurin yhteinen tekijä Eukleideen algoritmilla: \begin{align} 33 &= 21\cdot 1 + 12 \\\ 21 &= 12\cdot 1 + 9 \\\ 12 &= 9\cdot 1 + 3\\\ 9 &= 3\cdot 3 + 0\\\ \end{align} Kolme on suurin yhteinen tekijä, koska se oli jakajana viimeisessä jakolaskussa. Kun suurin yhteinen tekijä halutaan esittää Bézout’n identiteetin mukaisessa muodossa 3=33x+21y, lähdetään sijoittamalle Eukleideen algoritmin tuloksesta (yhtälöt alhaalta ylöspäin) 3=12-9=12-(21-12)=2\cdot12-21=2\cdot (33-21)-21=2\cdot 33-3\cdot 21. Eli \mathrm{syt}(33,21)=3=33\cdot 2 + 21 \cdot (-3). On huomionarvoista, että esitys ei ole uniikki; jos luvut x ja y ovat Bézout’n lukuja, myös luvut: \left\\{ \left(x+\frac{kb}{\mathrm{syt}(a,b)},\ y-\frac{ka}{\mathrm{syt}(a,b)}\right) \mid k \in \mathbb{Z} \right\\} ovat Bézout’n lukuja. == Katso myös == * Diofantoksen yhtälö Luokka:Lukuteoria Luokka:Matemaattiset teoreemat
Francesco Francia

Francesco Francia, oikeasti Raibolini (n. 1450 Bologna – 5. tammikuuta 1517 Bologna)britannica.com: Francesco di Marco di Giacomo Raibolini, oli italialainen renessanssitaiteilija. Hän syntyi Bolognassa ja ryhtyi kultasepäksi ennen maalaustaiteelle omistautumistaan. Francian tuotantoon kuuluu muun muassa alttaritauluja niin Bolognassa kuin muissakin Italian kaupungeissa. Hän tuli tunnetuksi myös muotokuvamaalarina.http://www.virtualuffizi.com/biography/Francesco-Raibolini- called-Francia.htm == Lähteet == == Aiheesta muualla == Luokka:Italialaiset taidemaalarit Luokka:Renessanssin taidemaalarit
Rupert Sheldrake

thumb|Rupert Sheldrake vuonna 2008. Rupert Sheldrake (s. 28. kesäkuuta 1942) on brittiläinen biokemisti ja parapsykologian tutkija. Hän on kirjoittanut useita tieteellisesti kiistanalaisia teoksia eläinten ja kasvien käyttäytymisestä, muistista, telepatiasta ja havainnoinnista. Sheldraken käsityksiä on pidetty näennäistieteellisinä, mutta ne ovat saaneet kannatusta etenkin new age -liikkeen parissa. Sheldraken teorioiden kaksi keskeistä käsitettä ovat morfinen resonanssi ja morfogeneettinen kenttä. == Teoksia == * A New Life of Science: The Hypothesis of Formative Causation, 1981 * The Presence of the Past: Morphic Resonance and the Habits of Nature, 1988 * The Rebirth of Nature: The Greening of Science and God, 1992 * Chaos, Creativity and the Resacralization of the World, 1992 * Seven Experiments that Could Change the World, 1994 * Dogs that Know When Their Owners are Coming Home: and other unexplained powers of animals, 1999 * Chaos, Creativity and Cosmic Consciousness, 2001 * The Sense of Being Stared At: and other aspects of the extended mind, 2003 === Suomennetut teokset === * Miksi koirasi tietää, milloin olet tulossa kotiin, Rasalas 2002, ISBN 952-5421-06-6 == Lähteet == == Aiheesta muualla == * www.sheldrake.org Luokka:Parapsykologit Luokka:Brittiläiset biologit Luokka:Vuonna 1942 syntyneet Luokka:Elävät henkilöt Luokka:New age -kirjailijat
Petrus Magni skola

Petrus Magni skola on Vadstenassa Itä-Götanmaan läänissä Ruotsissa toimiva peruskoulu, jossa on luokat 7–9. (vanhentunut linkki) Oppilaita koulussa on noin 300 ja noin 55 ihmistä työskentelee siellä. Koulussa sijaitsee myös kunnallinen musiikkikoulu. (vanhentunut linkki) (vanhentunut linkki) Koulun rehtorina toimii Stefan Andersson. (vanhentunut linkki) Koulu on rakennettu vuonna 1967, ja se on nimetty Vadstenan ensimmäisen rehtorin Peder Månssonin (k. 1534) mukaan. Månssonia kutsuttiin latinaksi nimellä Petrus Magni. == Lähteet == == Aiheesta muualla == *Petrus Magni skola Luokka:Vadstenan kunta Luokka:Ruotsin peruskoulut
Katarinaskolan

Katarinaskolan on Vadstenassa Itä-Götanmaan läänissä Ruotsissa toimiva peruskoulu. Koulun rehtorina toimii Lars-Gunnar Karlsson. Katarinaskolanin yhteydessä () toimivat Katarinaskolanin vapaa-ajankoti () sekä skolbarnomsorg. Katarinaskolanin vapaa-ajankoti sijaitsee Katarinaskolanin sisällä. Katarinaskolanin vapaa-ajankoti tekee yhteistyötä Dalsgårdenin vapaa-ajankodin kanssa. Wadstena-Fogelsta järnväg on järjestänyt kesäisin Vadstenan taajaman ja Katarinaskolanin välillä lyhyitä matkoja vanhoilla höyryvetureilla. == Lähteet == == Aiheesta muualla == *Katarinaskolans rektorsområde Luokka:Vadstenan kunta Luokka:Ruotsin peruskoulut
Institute of Physics

Insititute of Physics (IOP) on Yhdistyneen kuningaskunnan ja Irlannin fyysikoiden etujärjestö. Yli 34 000 jäsenen voimin se on yksi suurimmista fyysikoiden järjestöistä. Tytäryhtiö IOP Publishing on maailman merkittävin fysiikan alan tieteellisiä aikakauslehtiä julkaiseva yhtiö. IOP:n historia alkaa Physics Society -järjestön perustamiskokouksesta 14. helmikuuta 1874. Alussa seuran toiminta ei ollut kovin järjestäytynyttä ja sen jäsenet koostuivat niin yliopiston professoreista kuin harrastelijafyysikoista ja opettajistakin. Kiinnostus fyysikoiden asioiden ajamiseen oli vähäistä, kunnes 1900-luvun alussa useat brittiläiset tiedeseurat olivat mukana muodostamassa yhteistä Institute of Physics -järjestöä, jonka tehtävänä oli parantaa fysiikan tutkijoiden ammatillista asemaa. Institute of Physics piti ensimmäisen kokouksensa 21. huhtikuuta 1921. Pian perustamisensa jälkeen Institute of Physics alkoi julkaista tieteellistä aikakausjulkaisua Journal of Scientific Instruments ja 1934 lähtien myös julkaisua Reports on Progress in Physics. Nykyinen IOP muodostui vuonna 1960 Physical Societyn ja Institute of Physicsin yhdistyttyä. Yhdistynyttä järjestöä kutsuttiin ensin nimellä The Institute of Physics and the Physical Society, kunnes vuonna 1970 nimi sai nykyisen muotonsa. ==Lähteet== ==Aiheesta muualla== *IOP Publishing elektroniset julkaisut Luokka:Fysiikan järjestöt
Von Ungern-Sternberg

Von Ungern-Sternberg () on baltiansaksalainen vapaaherrallinen aatelissuku, jonka sukuhaaroja on hyväksytty Venäjän ja Ruotsin aateliin. Baltiassa suvun jäseniä on ollut Eestinmaan, Liivinmaa, Kuurinmaan ja Hiidenmaan ritarihuoneissa. Suvun vanhin tunnettu esi-isä on Joannes dictus de Ungaria, joka mainitaan ensimmäistä kertaa vuonna 1251. Hänen jälkeläisensä yhdeksännessä polvessa, Jürgen von Ungern (k. 1534) korotettiin Pyhän saksalais-roomalaisen keisarikunnan vapaaherraksi nimellä von Ungern, Freiherr zu Pürkel. Kolme suvun jäsentä naturalisoitiin Ruotsissa vuonna 1653 ja introdusoitiin Ruotsin ritarihuoneeseen vuonna 1660 vapaaherrallisena sukuna numero 54, nimellä von Ungern Sternberg. Ruotsalainen sukuhaara sammui 1800-luvulla Suvun vapaaherran eli paronin arvo hyväksyttiin Venäjällä senaatin ukaasilla vuonna 1855. Eräs sukuhaara korotettiin Venäjällä vuonna 1877 kreivilliseen arvoon. Suku on hallinnut mm. Suuremõisan kartanoa Hiidenmaalla sekä Ungrun kartanoa lähellä Haapsalua.Ungru manor complex ruins == Suvun jäseniä == * Mattias Alexander von Ungern-Sternberg (1689–1763), maamarsalkka Ruotsin valtiopäivillä (1742, 1746) * Nils Alexander von Ungern- Sternberg, ruotsalainen sotilas * Anna Dorothea von Ungern-Sternberg , kreivi Aleksei Grigorievitš Bobrinskin puoliso * Alexander von Ungern-Sternberg (1806–1868), baltiansaksalainen kirjailija * Peter Ludwig Constantin von Ungern-Sternberg, vironmaalainen kartanonomistaja. * Ernst von Ungern- Sternberg (1877–1959), Virosta kotoisin ollut lohjalaisen Faneeri Oy:n toimitusjohtaja * Arthur von Ungern-Sternberg (1885–1949), saksalainen teologi * Roman Ungern von Sternberg (1886–1921), Venäjän sisällissodan valkoinen sotaherra * Erich von Ungern-Sternberg (1910–1989), suomalainen arkkitehti, Ernst von Ungern-Sternbergin poika Erich von Ungern-Sternberg * Jürgen von Ungern-Sternberg (s. 1940), saksalainen historioitsija * Sven von Ungern- Sternberg (s. 1942), saksalainen poliitikko == Lähteet == Luokka:Baltian aateli Luokka:Ruotsin aateli Luokka:Venäjän aateli
August Förster

August Förster (käytetään myös kirjoitusasuja ”Foerster” ja ”Forster”), virallisesti August Förster GmbH Kunsthandwerklicher Flügel-und-Pianobau on saksalainen pianoja valmistava yritys, joka työllistää noin 40 henkilöä ja tuottaa arviolta 120 flyygeliä ja 150 pystypianoa vuodessa. == Historia == Yhtiön perustaja August Förster avasi pienen pianoliikkeen Löbaussa Saksassa 1. huhtikuuta 1859 ja laajensi sen tehtaaksi Löbaun Jahn-kadulle vuonna 1862. Yhä käytössä olevan tehtaan tilojen laajennuksesta ja modernisoinnista huolehti Försterin perhe, joka vastaa edelleen korkeatasoisten aitojen August Förster- pianojen tuotannosta. Vuonna 1897 Caesar Förster jatkoi isänsä Augustin työtä tehtaan johtajana, ja avasi toisenkin tehtaan Georgswaldeen (Jiříkov), Böömiin (myöhemmin Tšekkoslovakia ja Tšekin tasavalta) vuonna 1900. Vuonna 1945 Georgswalden tehdas kansallistettiin. Uuden valtion kontrollin alaisuudessa se valmisti monia laadukkaita pianoja, mutta vuodesta 1945 alkaen tšekkiläisvalmisteisilla pianoilla ei ole enää ollut yhteyttä saksalaiseen August Försteriin. Tätä ”toista” August Försteriä, jonka pianoja myydään nykyään Kanadaan ja tiettyihin Euroopan maihin, valmistaa Tšekin tasavallassa nykyään Petrof-yhtiö. == Huomattavia asiakkaita == Monet merkittävät muusikot ovat suosineet saksalaisvalmisteisia Förster-pianoja. Näistä mainittakoon Richard Strauss ja Sergei Prokofjev, jotka molemmat omistivat Förster-pianot, sekä Giacomo Puccini, joka sävelsi lukuisia oopperoitaan Förster-pianolla. Robert Fischer ja Anton Kuerti on myös noteerattu August Försterin pianoja arvostavina muusikkoina. == Palkintoja == Förster-pianot ovat saaneet monia palkintoja, mukaan lukien ”Verleihung der Goldmedaille für den Rokokoflügel” -palkinnon vuonna 1987 laadukkuudestaan ja soinnistaan. Larry Finen The Piano Bookissa saksalaisvalmisteinen August Förster -piano saa korkeimman mahdollisen arvosanan suorituskyvystään, laadukkuudestaan ja luotettavuudestaan (Finen käyttämä termi yleiselle kestävyydelle). Hänen Group 1: Highest Quality Performance Pianos pitää nykyaikaista August Förster -pianoa laadukkaampana kuin sellaisia kansainvälisesti arvostettuja merkkejä kuin C. Bechstein, Fazioli, Grotrian-Steinweg ja Steinway & Sons. Fine ylistää Försteriä sen ”huomattavasta bassosta” ja panee merkille Rennerin koneiston tietynlaisen ”herkkyyden”. == Populaarikulttuurissa == August Förster -piano on keskeisessä osassa muun muassa Roman Polańskin vuoden 2002 elokuvassa Pianisti. == Aiheesta muualla == * August Försterin virallinen sivu Luokka:Saksalaiset soitinvalmistajat Luokka:Pianonvalmistajat
Sanasar Oganisjan

Sanasar Razmikovitš Oganisjan (s. 5. helmikuuta 1960 Moskova) on entinen neuvostoliittolainen vapaapainija, joka on voittanut niin olympia-, MM-, kuin EM-kultaa. Juniorina Oganisjan voitti ikäluokassaan 90 kilogramman painoluokassa EM-kultaa vuonna 1978 ja MM-kultaa 1979. Seuraavana vuonna 20-vuotiaana hän voitti kultamitalin ensimmäisissä aikuisten arvokisoissaan Moskovan olympialaisissa. 1981 hän pääsi juhlimaan maailmancupin voittoa ja syyskuussa kultamitalia Skopjen MM-kisoista. Neuvostoliitolla oltua välissä muita edustajia arvokisatasolla Oganisjan palasi kansainvälisiin arvokisoihin 1986 Pireuksen EM-kisoissa ja voitti kultamitalin. Vielä 1989 maailmancupissa Oganisjan paini 100 kilogramman painoluokassa, tuloksena 2. sija. 180 senttimetrin pituinen ja 90 kilogramman painoinen Oganisjan edusti seuratasolla Moskovan Spartakia. ==Lähteet== * Sanasar Oganisjan FILA:n tietokannassa * Tiedot Suuressa olympiaensiklopediassa Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1960 syntyneet Luokka:Elävät henkilöt
Žaksylyk Uškempirov

Žaksylyk Amiralijevitš Uškempirov (, , 6. toukokuuta 1951 Tšapajevin sovhoosi, Sverdlovskin piiri, Džambulin alue, Kazahstanin SNT – 2. elokuuta 2020) oli Neuvostoliittoa edustanut kreikkalais-roomalaisen tyylin painija, olympiavoittaja ja maailmanmestari. 156 senttimetrin pituinen ja 48 kilogramman painoinen Uškempirov edusti seuratasolla Kairatia Semipalatinskissa vuosina 1972–1975, ja vuosina 1976–1982 hän paini Alma- Atassa. 48 kilogramman painoluokassa paininut Uškempirov saavutti vuonna 1980 hopeaa Prievidzan EM-kilpailuista ja voitti kultaa myöhemmin samana vuonna käydyissä Moskovan kesäolympialaisissa. Hän voitti kultaa myös seuraavana vuonna Oslon MM-kisoissa. Maailmancupissa hänen sijoituksensa oli vuonna 1982 toinen. Vuonna 2014 Uškempirov nimettiin painin hall of fameenhttps://nwhof.org/blog/fila-announces-class-of-2014-hall-of-famers- sixteen-individuals-to-be-inducted-in-tashkent-uzbekistan-on-september-6/. Uškempirov kuolemasta 69-vuotiaana uutisoitiin 2. elokuuta 2020.Olympediahttps://www.inform.kz/en/olympic-champion-zhaksylyk-ushkempirov- passes-away_a3678973https://informburo.kz/novosti/umer-olimpiyskiy-chempion- zhaksylyk-ushkempirov-109578.html == Lähteet == * Ushkempirov, Saksylik (URS) International Wrestling Database * === Viitteet === == Aiheesta muualla == * Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1951 syntyneet Luokka:Vuonna 2020 kuolleet
Vakhtang Blagidze

Vakhtang Germanovitš Blagidze (, s. 23. heinäkuuta 1954 Lantšhutin piiri, Gruusian SNT) on entinen neuvostoliittolainen kreikkalais-roomalaisen tyylin painija. 52 kilogramman painoluokassa paininut Blagidze kilpaili ensi kertaa aikuisten arvokilpailuissa vuonna 1978, jolloin hän voitti kultaa sekä Sofian EM-kisoissa että syksymmällä Mexico Cityn MM-kisoissa. Vuonna 1980 hän voitti uransa toisen EM-kultamitalin Prievidzan kisoissa ja olympiakultaa heinäkuussa Moskovan olympialaisissa. Uransa toisen maailmanmestaruuden Blagidze voitti 1981 Oslossa. Vielä 1982 hän kuului maailmancupissa Neuvostoliiton joukkueeseen, tuloksena toinen sija. 160 senttimetrin pituinen ja 52 kilogramman painoinen Blagidze edusti seuratasolla Tbilisin Dynamoa. ==Lähteet== * Vahtang Blagidze FILA:n tietokannassa * Tiedot Suuressa olympiaensiklopediassa Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1954 syntyneet Luokka:Elävät henkilöt
Susan Stamberg

Susan Stamberg (o.s. Levitthttp://www.people.com/people/archive/article/0,,20074270,00.html ; s. 7. syyskuuta 1938 Newark, New Jersey, Yhdysvallat)http://www.nndb.com/people/144/000125766/ on yhdysvaltalainen radiotoimittaja. Aloittaessaan 1972http://www.npr.org/templates/story/story.php?storyId=2101242 NPR:n All Things Considered -ohjelmassa, hänestä tuli ensimmäinen yhdysvaltalainen naispuolinen uutisankkuri valtakunnallisessa radioverkossa. Nykyään Stamberg toimii vierailevana emäntänä NPR:n Morning Edition ja Weekend Edition Saturday -ohjelmissa. Uransa aikana Stamberg on tehnyt tuhansia haastatteluja, joiden kohteena on ollut muun muassa Laura Bush, Billy Crystal, Rosa Parks, Dave Brubeck ja Luciano Pavarotti. Hän on myös kirjoittanut kaksi kirjaa ja ollut mukana toimittamassa kolmatta. Susan Stamberg nimettiin vuonna 1995 Radio Hall of Fameen.Susan Stamberg radiohof.org ==Teokset== *Every Night at Five: Susan Stamberg's All Thing Considered Book *Talk: NPR's Susan Stamberg Considers All Things *The Wedding Cake in the Middle of the Road (yhdessä W. W. Nortonin kanssa) ==Lähteet== ==Aiheesta muualla== *alum.barnard.edu: Susan Levitt Stamberg Luokka:Radio Hall of Fame Luokka:Yhdysvaltalaiset radiotoimittajat Luokka:Yhdysvaltalaiset uutisankkurit Luokka:Vuonna 1938 syntyneet Luokka:Elävät henkilöt
Ezequiel Lavezzi

Ezequiel Iván Lavezzi (s. 3. toukokuuta 1985 Villa Gobernador Gálvez, Santa Fe, Argentiina) on argentiinalainen ammattilaisuransa lopettanut jalkapalloilija, pelipaikaltaan hyökkääjä. Lavezzi tunnetaan erityisesti nopeudestaan ja teknisyydestään. Euroopan monet huippuseurat olivat hänen perässään, mutta Lavezzi pysyi uskollisena Napolille. Vihdoin ennen kautta 2012–2013 Lavezzi ilmoitti siirtyvänsä seuraavaksi kaudeksi PSG:n riveihin. Tammikuussa 2016 Lavezzi siirtyi Kiinan pääsarjaan Hebei China Fortunen riveihin. == Seurajoukkueura == === Alkuvaiheet === Lavezzi on vuonna 2003 alkaneella ammattilaisurallaan edustanut aiemmin kotimaassaan Estudiantesia ja San Lorenzoa. === Genoa ja SSC Napoli === Italiassa Lavezzi edusti Genoaa ja Napolia. Napolissa hänen paras kautensa oli kausi 2011–12, jolloin hän herätti monien suurseurojen mielenkiinnon. El Pocho loisti erityisesti Mestarien Liigassa, jossa hän teki 2 maalia ja syötti 3. Hän muodosti Napolin-aikoinaan tehokkaan kolmikon uruguaylaisen Edinson Cavanin sekä slovakialaisen Marek Hamsikin kanssa. === PSG === Vuonna 2012 hän siirtyi PSG:hen. Siirtosumma oli arviolta 30 miljoonaa euroa.Lavezzi siirtyy Napolista PSG:n riveihin yle.fi Viitattu 6.7.2013. Vuonna 2016 Lavezzi siirtyi kiinalaiseen Hebei China Fortuneen ja siirtosumma oli arviolta 42.5 miljoonaa euroa. == Maajoukkueura == Argentiinan maajoukkueessa Lavezzi debytoi vuonna 2007. Hän voitti Argentiinan riveissä kultaa 2008 olympiaturnauksessa. Vuonna 2014 Argentiina pääsi Mm-finaaliin Saksaa vastaan mutta Saksa voitti ottelun jatko-ottelussa. Lavezzi on pelannut 51 maaottelua ja tehnyt niissä yhdeksän maalia. == Lähteet == == Aiheesta muualla == * Ezequiel Lavezzin esittely PSG:n kotisivuilla * * * Ezequiel Lavezzi Uefan sivustolla Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1985 syntyneet Luokka:Elävät henkilöt
Marek Hamšík

Marek Hamšík (s. 27. heinäkuuta 1987 Banská Bystrica, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Hän pelasi yleensä hyökkäävässä roolissa. Hän oli Slovakian maajoukkueen kapteeni ja pelasi pitkään Italian Serie A:n Napolissa. Kesäkuussa 2023 Hamšík kertoi lopettavansa uransa. == Ura == Hamšík aloitti ammattilaisuransa kotimaassaan Slovan Bratislavassa vuonna 2004, pelattuaan sitä ennen joukkueen junioreissa vuosina 2002–2004. Vuosina 2004–2007 hän edusti Italiassa Bresciaa. Hamšík siirtyi vuonna 2007 Napoliin, jossa hän pelasi helmikuuhun 2019 saakka. Hän voitti Italian cupin vuosina 2012 ja 2014. Vuoden 2012 cupin loppuottelussa Juventusta vastaan Hamšík teki joukkueensa toisen maalin Napolin voittaessa 2–0. Vuoden 2014 loppuottelussa Napoli voitti Fiorentinan 3–1 ja kapteeni Hamšík syötti joukkueensa ensimmäisen maalin. Hamšík teki 116. maalinsa Napolin joukkueessa kaikki kilpailut huomioon ottaen 23. joulukuuta 2017 ja ohitti tällä maalilla Diego Maradonan vanhan seuraennätyksen. Hän teki Napolissa kaikkiaan 121 maalia ja menetti seuraennätyksen Dries Mertensille 13. kesäkuuta 2020. Maaleistaan sata Hamšík teki Serie A:ssa. Parhaimmillaan hän teki yhdellä kaudella 12 Serie A -maalia kausina 2009–2010 ja 2016–2017, ja 11 maaliin hän ylsi kausina 2010–2011 ja 2012–2013. Hamšík siirtyi maaliskuussa 2021 ilmaissiirrolla Ruotsin pääsarjassa pelaavaan IFK Göteborgiin pelattuaan kaksi kautta kiinalaisessa Dalian Professionalissa. Kesäkuussa 2021 hän teki sopimuksen turkkilaisen Trabzonsporin kanssa. Hän pelasi Turkin Superliigassa kahden kauden aikana 49 ottelua ja teki niissä viisi maalia. Hamšík debytoi Slovakian maajoukkueessa helmikuussa 2007 ystävyysottelussa Puolaa vastaan ja teki ensimmäisen maalinsa saman vuoden lokakuussa EM-karsintaottelussa San Marinoa vastaan. Hän pelasi kaikkiaan 138 ottelua ja teki niissä 26 maalia, jotka kumpikin ovat Slovakian maajoukkueen ennätyksiä. MM-kilpailuissa 2010 hän pelasi kapteenina joukkueensa kaikki neljä ottelua avauskokoonpanossa. EM-kilpailuissa 2016 hän pelasi täyden ajan joukkueensa kaikissa neljässä ottelussa, ja alkulohko-ottelussa Venäjää vastaan hän syötti ensimmäisen ja teki toisen maalin Slovakian voittaessa 2–1. Kesällä 2021 käydyissä EM-kilpailuissa hän pelasi kapteenina avauskokoonpanossa Slovakian kaikki kolme ottelua ja syötti 1–2-voittomaalin ensimmäisessä alkulohko-ottelussa Puolaa vastaan. Hamšík pelasi MM- karsinnoissa 32 ottelua ja teki niissä kuusi maalia. EM-karsinnoissa hän pelasi 38 ottelua ja teki kymmenen maalia. == Lähteet == == Aiheesta muualla == * Hamšík Napolin sivustolla Luokka:Slovakialaiset jalkapalloilijat Luokka:Vuonna 1987 syntyneet Luokka:Elävät henkilöt
Kauko Laurikainen

Kauko Laurikainen (20. maaliskuuta 1924 Helsinki – 20. toukokuuta 1993 Helsinki) oli suomalainen näyttelijä ja teatteriohjaaja. Laurikainen opiskeli Suomen teatterikoulussa 1945–1947, Pariisin EJD-studiossa ja Alliance Françaisessa sekä Leningradin teatterikorkeakoulussa. Hän toimi pitkään Radioteatterin näyttelijä-ohjaajanaIstala, Päivi: Kaksi teatterilaista, Pekka Lounela ja Kauko Laurikainen , Yle Vintti 12.2.2010. Viitattu 19.11.2016.. Hän johti Riihimäen Teatteria vuodet 1957–1958. Lisäksi Laurikainen ohjasi muun muassa Teatterikorkeakoulun näytelmiä. Uransa alussa 1940-luvun lopulta alkaen hän oli kiinnitettynä Suomen Työväenteatterissa, Tampereen Teatterissa sekä Kotkan ja Kemin kaupunginteattereissa ja sitten Intimiteatterissa 1951–1957. Lisäksi hän vieraili Teatteri Jurkassa ja Punaisessa Myllyssä. Laurikainen näytteli kaikkiaan 33 elokuvassa vuosien 1947–1993 aikana, lähinnä roistojen rooleissa. Hänen elokuvauransa katkesi vuonna 1963 pitkäksi aikaa näyttelijälakon takia, mutta 1980-luvulla hän vakiinnutti asemansa muutamassa Mika Kaurismäen ja Anssi Mänttärin elokuvassa. Laurikaisen ensimmäinen elokuva oli Matti Kassilan Varsovan laulu (1953) ja viimeinen oli Kari Paljakan Äidin tyttö (1993). ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1924 syntyneet Luokka:Vuonna 1993 kuolleet